**Ministru kabineta rīkojuma projekta „Par valsts nekustamā īpašuma**

**Garnizona ielā 10, Viļakā, Viļakas novadā, nodošanu Ekonomikas ministrijas valdījumā” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Likums „Par valsts un pašvaldības zemes īpašuma tiesībām un to nostiprināšanu zemesgrāmatās” 8.panta sestā daļa. Iekšlietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Nodrošinājuma valsts aģentūra (turpmāk – Aģentūra), kā Iekšlietu ministrijas nekustamo īpašumu pārvaldītāja un apsaimniekotāja ar 2015.gada 4.decembra vēstuli Nr.17-8/10566 „Par nekustamo īpašumu Garnizona ielā 10, Viļakā, Viļakas novadā” vērsās pie Ekonomikas ministrijas ar lūgumu izskatīt iespēju pārņemt nekustamo īpašumu (nekustamā īpašuma kadastra Nr.3815 003 0146) – zemes vienību (zemes vienības kadastra apzīmējums 3815 003 0146) 499 m2 platībā un būvi (būves kadastra apzīmējums 3815 003 0146 001) Garnizona ielā 10, Viļakā, Viļakas novadā (turpmāk – nekustamais īpašums) Ekonomikas ministrijas valdījumā akciju sabiedrības „Latvenergo” funkciju nodrošināšanai.Ekonomikas ministrija, izvērtējot nekustamā īpašuma un tajā esošo iekārtu (20kV iekārtas, transformators un 0,4kV kabeļu tīkls, kā arī 20kV elektropārvades līnija 248 m garumā), kas neatrodas akciju sabiedrības „Latvenergo” un tās meitas sabiedrības – akciju sabiedrības „Sadales tīkls” īpašumā, tehnisko stāvokli, kā arī elektroapgādes perspektīvas konkrētajā teritorijā, 2016.gada 5.janvāra vēstulē Nr.442-1-79 „Par nekustamo īpašumu Garnizona ielā 10, Viļakā, Viļakas novadā” informēja Aģentūru, ka atbalsta nekustamā īpašuma nodošanu Ekonomikas ministrijas valdījumā. Ar Balvu rajona tiesas Zemesgrāmatu nodaļas tiesneša 2014.gada 8.janvāra lēmumu nekustamais īpašums ierakstīts Viļakas pilsētas zemesgrāmatas nodalījumā Nr.100000014228 uz Latvijas valsts vārda Iekšlietu ministrijas personā.Nekustamais īpašums nav iznomāts. Par valsts nekustamo īpašumu nav ierosināti tiesvedības procesi.Ņemot vērā minēto, kā arī to, ka nekustamais īpašums nav nepieciešams ne Iekšlietu ministrijas, ne tās padotībā esošo iestāžu funkciju nodrošināšanai un Iekšlietu ministrijas grāmatvedības uzskaitē nav reģistrēta būvē esošā elektroiekārta un pārvades līnija, ir sagatavots Ministru kabineta rīkojuma projekts „Par valsts nekustamā īpašuma Garnizona ielā 10, Viļakā, Viļakas novadā, nodošanu Ekonomikas ministrijas valdījumā” (turpmāk – rīkojuma projekts), kas paredz atļaut nodot bez atlīdzības Ekonomikas ministrijas valdījumā nekustamo īpašumu, kas ierakstīts zemesgrāmatā uz valsts vārda Iekšlietu ministrijas personā. Ekonomikas ministrija, pārņemot valdījumā nekustamo īpašumu veiks visas nepieciešamās darbības, lai noskaidrotu minētajā būvē esošo elektroiekārtu un pārvades līnijas piederību un to reģistrēšanu normatīvajos aktos noteiktajā kārtībā. Rīkojuma projekta mērķis ir mainīt valsts nekustamā īpašuma valdītāju, ņemot vērā, ka valsts nekustamais īpašums nepieciešams Ekonomikas ministrijas valdījumā akciju sabiedrības „Latvenergo” komercdarbības nodrošināšanai.  |
| 3. | Projekta izstrādē iesaistītās institūcijas | Iekšlietu ministrija, Nodrošinājuma valsts aģentūra, Ekonomikas ministrija un akciju sabiedrība „Latvenergo”. |
| 4. | Cita informācija | Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Izdevumi, kas saistīti ar nekustamā īpašuma ierakstīšanu zemesgrāmatā uz valsts vārda Ekonomikas ministrijas personā un tā uzturēšanu, tiks segti no Ekonomikas ministrijai piešķirtajiem valsts budžeta līdzekļiem. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Ministru kabineta rīkojuma projekta izpildi nodrošinās Iekšlietu ministrija, Ekonomikas ministrija un akciju sabiedrība „Latvenergo”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Nav.  |

Anotācijas II, III, IV, V un VI sadaļa – projekts šīs jomas neskar.

Iekšlietu ministrs R.Kozlovskis

Vīza:

Valsts sekretāre I.Pētersone-Godmane

19.05.2016 13:22

525

Šoldre, 67829062

zanna.soldre@agentura.iem.gov.lv